Kvietimo „Vienos stotelės šeimoms ir vaikams centrų įkūrimas“

pagal 2014–2021 m. Europos ekonominės erdvės finansinio mechanizmo programą „Sveikata“ gairių pareiškėjams

5 priedas

|  |  |  |  |
| --- | --- | --- | --- |
| **Eil. Nr.** | **Specialieji prioritetiniai projektų atrankos kriterijai** | **Pagrindiniai vertinimo aspektai** | **Vertinimo skalė** |
| 1. | Paslaugų ir pagalbos vaikui ir šeimai apimtis | Aukštesnis įvertinimas skiriamas projektams, kurie užtikrina kuo daugiau paslaugų, reikalingų vaikui ir šeimai, atitinkančių jų individualius poreikius ir situaciją, teikimą „Vienos stotelės“ centre. Prie projekto būtina pateikti pareigybių darbo sutarčių ir (ar) paslaugų teikimo sutarčių, ir (ar) susitarimų dėl įdarbinimo gavus finansavimą projektui, kopijas. Kartu, teikiamas laisvos formos aprašymas, kokie specialistai dirbs / teiks paslaugas „Vienos stotelės“ centre, nurodant pareigybės pavadinimą, pagrindžiant jos poreikį, planuojamų darbo valandų ar etatų skaičių, kuris turi būti pagrįstas paaiškinimu, kaip tai užtikrins paslaugų prieinamumą ir sėkmingą krizinių atvejų sprendimą.  *Vertinimo skalė:*  *25 balai skiriami projektams, kuriuose numatoma, kad „Vienos stotelės“ centre vaikai ir šeimos be privalomų paslaugų taip pat galės gauti intensyvios krizės įveikimo pagalbą (prieinama ne mažiau nei 30 val. per savaitę), psichologines konsultacijas ir psichosocialinę pagalbą (prieinama ne mažiau nei 30 val. per savaitę), mediacijos, teisines paslaugas, psichiatro, specialiojo pedagogo paslaugas, pagalbą vaikams ir suaugusiems dėl priklausomybių. Pareiškėjas gali numatyti ir kitas, čia neišvardintas paslaugas, kurių reikia, kad užtikrinti tinkamą pagalbą vaikams ir šeimoms, esančioms krizėje. Paraiškoje būtina išvardinti ir pagrįsti, kokie specialistai teiks numatytas paslaugas, nurodyti, kiek valandų ar kokią etato dalį jie dirbs, koks yra planuojamas šių specialistų darbo krūvis. Specialistai gali teikti paslaugas tiek pagal darbo sutartį, tiek pagal paslaugų teikimo sutartį.*  *20 balų skiriama projektams, kuriuose numatoma, kad „Vienos stotelės“ centre vaikai ir šeimos be privalomų paslaugų taip pat galės gauti intensyvios krizės įveikimo pagalbą (prieinama ne mažiau nei 30 val. per savaitę), psichologines konsultacijas ir psichosocialinę pagalbą (prieinama ne mažiau nei 30 val. per savaitę). Taip pat, pareiškėjas turės bendradarbiavimo sutartis ar bendradarbiavimo susitarimus, pagal kuriuos bus galimybė suteikti konkrečiam vaikui ir šeimai kitas būtinas paslaugas (mediacijos, teisines paslaugas, psichiatro, specialiojo pedagogo paslaugas, pagalbą vaikams ir suaugusiems dėl priklausomybių). Prie paraiškos būtina pridėti bendradarbiavimo sutarčių ar bendradarbiavimo susitarimų kopijas. Pareiškėjas gali numatyti ir kitas, čia neišvardintas paslaugas, kurių reikia, kad užtikrinti tinkamą pagalbą vaikams ir šeimoms, esančioms krizėje. Paraiškoje būtina išvardinti ir pagrįsti, kokie specialistai teiks numatytas paslaugas, nurodyti, kiek valandų ar kokią etato dalį jie dirbs, koks yra planuojamas šių specialistų darbo krūvis (taikoma tik specialistams, kurie teiks paslaugas „Vienos stotelės“ centre). Specialistai gali teikti paslaugas tiek pagal darbo sutartį, tiek pagal paslaugų teikimo sutartį.*  *15 balų skiriama projektams, kuriuose numatoma, kad „Vienos stotelės“ centre vaikai ir šeimos be privalomų paslaugų taip pat galės gauti intensyvios krizės įveikimo pagalbą (prieinama ne mažiau nei 30 val. per savaitę), psichologines konsultacijas ir psichosocialinę pagalbą (prieinama ne mažiau nei 30 val. per savaitę). Taip pat, pareiškėjas turės bendradarbiavimo sutartis ar bendradarbiavimo susitarimus ne mažiau kaip pusei būtinų paslaugų (pvz. mediacijos, teisines paslaugas, psichiatro, specialiojo pedagogo paslaugas, pagalbą vaikams ir suaugusiems dėl priklausomybių), pagal kuriuos bus galimybė suteikti konkrečiam vaikui ir šeimai kitas būtinas paslaugas. Kitai daliai paslaugų, kurioms pareiškėjas nėra sudaręs bendradarbiavimo sutarčių ar bendradarbiavimo susitarimų, pareiškėjas turės galimybę nukreipti vaiką ir šeimą šioms paslaugoms (pvz. mediacijos, teisinių paslaugų, psichiatro, specialiojo pedagogo paslaugų, pagalbos vaikams ir suaugusiems dėl priklausomybių). Prie paraiškos būtina pridėti bendradarbiavimo sutarčių ar bendradarbiavimo susitarimų kopijas, o jei tokių neturi ar turi ne visoms būtinoms paslaugoms, paraiškoje būtina išsamiai aprašyti, į kokias konkrečias paslaugas bus galimybė nukreipti vaiką ir šeimą (pareiškėjas turi išvardinti, į kokias konkrečias įstaigas, institucijas ir organizacijas yra galimybė nukreipti vaikus ir šeimas vietos lygmeniu, kokios paslaugos vaikui ir šeimai čia gali būti suteiktos, taip pat, pateikti pagrindą, kuriuo bus galimybė nukreipti vaiką ir (ar) šeimą paslaugoms). Pareiškėjas gali numatyti ir kitas, čia neišvardintas paslaugas, kurių reikia, kad užtikrinti tinkamą pagalbą vaikams ir šeimoms, esančioms krizėje. Paraiškoje būtina išvardinti ir pagrįsti, kokie specialistai teiks numatytas paslaugas, nurodyti, kiek valandų ar kokią etato dalį jie dirbs, koks yra planuojamas šių specialistų darbo krūvis (taikoma tik specialistams, kurie teiks paslaugas „Vienos stotelės“ centre). Specialistai gali teikti paslaugas tiek pagal darbo sutartį, tiek pagal paslaugų teikimo sutartį.*  *10 balų skiriama projektams, kuriuose numatoma, kad „Vienos stotelės“ centre vaikai ir šeimos be privalomų paslaugų taip pat galės gauti intensyvios krizės įveikimo pagalbą (prieinama ne mažiau nei 30 val. per savaitę) . Kitoms būtinoms paslaugoms (pvz., mediacija, teisinės paslaugos, psichosocialinė pagalba ir kita) vaikas ir šeima bus nukreipiami į kitas įstaigas, institucijas ir organizacijas (pareiškėjas turi išvardinti, į kokias konkrečias įstaigas, institucijas ir organizacijas yra galimybė nukreipti vaikus ir šeimas vietos lygmeniu, kokios paslaugos vaikui ir šeimai čia gali būti suteiktos, taip pat, pateikti pagrindą, kuriuo bus galimybė nukreipti vaiką ir (ar) šeimą paslaugoms).*  *0 balų skiriama projektams, kurie neatitinka nei vieno iš aukščiau išvardintų kriterijų.* | 25-0 |
| 2. | Palaikomoji pagalba vaikui ir šeimai | Aukštesnis įvertinimas skiriamas projektams, kurie numato vaiko ir šeimos palaikymą (t. y., palaikomąsias paslaugas, kai vaikas ir šeima grįžta į savo gyvenamąją vietą, bet jai toliau teikiamos paslaugos, kurios leidžia išlaikyti pasiektus darbo „Vienos stotelės“ centre rezultatus, adaptuotis kasdieniame gyvenime, stiprinti šeimos įgūdžius ir pan.) pasibaigus paslaugų teikimui „Vienos stotelės“ centre.  *Vertinimo skalė:*  *20 balų skiriama, kai projekte yra planuojamas paslaugų teikimas ne tik kol vaikas ir šeima yra „Vienos stotelės“ centre, bet ir centro palaikomosios paslaugos 1-6 mėnesių trukmės (pagal šeimos ir vaiko individualius poreikius) teikiamos vaikui ir šeimai grįžus į jų gyvenamąją vietą, aiškiai numatant, kaip bus vertinamas tokių paslaugų poreikis pagal individualius vaiko ir šeimos poreikius ir kaip bus užtikrinamas šių paslaugų teikimas (kokie specialistai teiks šias paslaugas, kokios tai galės būti paslaugos, ar pakaks tik centro specialistų, ar bus įtraukiami ir kiti vietos specialistai). Palaikomųjų paslaugų teikimo koordinavimą šiuo atveju turi užtikrinti „Vienos stotelės“ centro atvejo vadybininkas.*  *15 balų skiriama, kai projekte nenumatoma teikti palaikomųjų paslaugų vaikui ir šeimai , tačiau iki paslaugų centre teikimo pabaigos vaikui ir šeimai parengiamos rekomendacijos dėl tolimesnių reikalingų paslaugų, vaikas ir šeima nukreipiami pas rekomenduojamas paslaugas teikiančius specialistus (vaikas ir šeima yra palydimi, padedama užmegzti ryšį su šiais specialistais, specialistams perduodamos ir kartu su jais aptariamos centro parengtos rekomendacijos, pagal poreikį, rekomendacijos koreguojamos), užtikrinant, kad paslaugos bus teikiamos vaikui ir šeimai grįžus į jų gyvenamąją vietą. Susitikimo su specialistais metu sutariama, kas koordinuos šeimos atvejį toliau ir paskiriamas atvejo vadybininkas ( tai gali būti arba „Vienos stotelės“ centro atvejo vadybininkas, arba kitos įstaigos atvejo vadybininkas, kuris tęs darbą su šeima).*  *10 balų skiriama, kai projekte numatoma paslaugas vaikui ir šeimai teikti tik „Vienos stotelės“ centre, tačiau iki paslaugų centre teikimo pabaigos vaikams ir šeimai parengiamos rekomendacijos dėl tolimesnių reikalingų paslaugų, vaikas ir šeima yra palydimi iki specialistų, teikiančių paslaugas už „Vienos stotelės“ centro ribų, padedama užmegzti su jais ryšį, specialistams, kurie toliau dirbs su šeima, perduodamos centro parengtos rekomendacijos.*  *0 balų skiriama, kai projekte numatoma paslaugas vaikui ir šeimai teikti jų buvimo „Vienos stotelės“ centre laikotarpiu.* | 20-0 |
| 3. | Naujo darbo modelio taikymas | Aukštesnis įvertinimas teikiamas projektams, kurie planuoja adaptuoti ir (ar) taikyti naują darbo modelį arba modelius, kurie remiasi Lietuvos ir (ar) užsienio šalių patirtimi ir kurie reikšmingai gerintų atvejo vadybos procesą ir (ar) socialinio darbo su šeima kokybę arba pareiškėjo institucijoje jau taikomas efektyvus ir patikrintas darbo modelis, kuris reikšmingai gerina atvejo vadybos procesą ir (ar) socialinio darbo su šeima kokybę, ir kuris Lietuvoje yra taikomas ne daugiau nei 10 savivaldybių. Paraiškoje turi būti aiškiai įvardinti visi planuojami taikyti darbo modeliai ir paaiškinta, kaip kiekvienas modelis prisidės prie atvejo vadybos ir (ar) socialinio darbo su šeima gerinimo, kokybės didinimo. Taip pat, turi būti pateiktas kiekvieno modelio aprašymas pagal pridedamą formą (Gairių 2 priedas).  *Vertinimo skalė:*  *15 balų skiriama projektams, kurie numatys naujų darbo modelių, skirtų tiek atvejo vadybos, tiek socialinio darbo su šeima kokybei gerinti ir efektyvinti.*  *10 balų skiriama projektams, kurie numatys naujų darbo modelių, skirtų arba atvejo vadybos, arba socialinio darbo su šeima kokybei gerinti ir efektyvinti arba pareiškėjo institucijoje jau yra taikomas efektyvus ir patikrintas darbo modelis,* *skirtas arba atvejo vadybos, arba socialinio darbo su šeima kokybei gerinti ir efektyvinti.*  *0 balų skiriama projektams, kurie nenumato nei atvejo vadybos nei socialinio darbo su šeima procesų gerinimo ir jų kokybės didinimo.*  Naujas darbo modelis – apima naujos (-ų) metodikos (-ų) ir (ar) naujo (-ų) darbo metodo (-ų), ir (ar) naujos (-ų) programos (-ų) taikymą, kurie yra adaptuoti ir pritaikyti Lietuvos situacijai pagal užsienio patirtis (pvz., specializuotos programos, metodikos ir pan.), arba parengti paties pareiškėjo ar partnerio (-ių), arba kitų Lietuvoje veikiančių organizacijų. | 15-0 |
| 4. | Mokymai atvejo vadybininkams ir socialiniams darbuotojams darbui su šeima | Aukštesnis įvertinimas skiriamas projektams, kurie orientuojasi į atvejo vadybininkų ir socialinių darbuotojų darbui su šeima kokybišką apmokymą, reikšmingai prisidedant prie jų kompetencijų, reikalingų darbe su vaikais ir šeimomis tobulinimo, naujų kompetencijų ugdymo. Mokymai gali apimti ir „Vienos stotelės“ centre, ir kitose įstaigose, organizacijose ir tarnybose vietos lygmeniu dirbančius atvejo vadybininkus ir socialinius darbuotojus darbui su šeima iš savivaldybės (-ių), kurioje (-iose) bus įgyvendinamas projektas. Paraiškoje turi būti aiškiai įvardijama mokymų tema (-os), taip pat, aprašomas mokymų turinys. Nurodoma, kiek mokymų planuojama, kokios trukmės, kiek laiko bus skirta teoriniams, o kiek – praktiniams užsiėmimams/dalims, kiek dalyvių planuojama, kokių rezultatų siekiama (kokias konkrečias žinias ir praktinius gebėjimus įgis dalyviai) ir koks bus atskirų mokymų dalių turinys. Praktinė dalis turi sudaryti ne mažiau nei 60 proc. mokymų turinio.  *Vertinimo skalė:*  *15 balų skiriama, jei projekto metu planuojama apmokyti ne mažiau kaip 20 atvejo vadybininkų ir socialinių darbuotojų darbui su šeima, iš kurių ne mažiau nei 50 proc. turi būti „Vienos stotelės“ centro darbuotojai.*  *10 balų skiriama, jei projekto metu planuojama apmokyti ne mažiau kaip 15 atvejo vadybininkų ir socialinių darbuotojų darbui su šeima, iš kurių ne mažiau nei 50 proc. turi būti „Vienos stotelės“ centro darbuotojai.*  *5 balai skiriami, jei projekto metu planuojama apmokyti ne mažiau kaip 10 atvejo vadybininkų ir socialinių darbuotojų darbui su šeima, iš kurių ne mažiau nei 50 proc. turi būti „Vienos stotelės“ centro darbuotojai.*  *0 balų skiriama projektams, kurie neatitinka nei vieno iš aukščiau išvardintų kriterijų.* | 15-0 |
| 5. | Projekto kompleksiškumas | Aukštesnis balas skiriamas projektams, kuriuose numatomas tiesioginis darbas ne tik su vaiku ir jo atstovais pagal įstatymą (šeima), bet ir su jų artimąja aplinka (pagal poreikį, tai gali būti išplėstinė šeima (pvz., artimieji giminaičiai, giminaičiai, kurie gali padėti šeimai spręsti situaciją, suteikti pagalbą), kiti šeimai artimi asmenys (pvz., šeimos draugai ar pan., kurie gali padėti vaikui ir šeimai spręsti situaciją, suteikti pagalbą), mokykla, kaimynai/vietos bendruomenė, su vaikais ir (ar) šeimomis dirbančios/joms atstovaujančios nevyriausybinės organizacijos, kt.). Paraiškoje turi būti aiškiai įvardinta, su kokia vaiko ir šeimos aplinka bus dirbama, pagrįsta – kodėl, kokios konkrečios veiklos bus vykdomos (veiklos turi logiškai sietis su projekto turiniu).  *Vertinimo skalė:*  *15 balų skiriama, kai projekte numatoma dirbti su vaiku ir jo šeima ir ne mažiau kaip 3 skirtingomis vaiko ir šeimos aplinkomis, atitinkamai pagal vaiko ir šeimos poreikius, tokiu būdu stiprinant šeimos paramos tinklą.*  *10 balų skiriama, kai projekte numatoma dirbti su vaiku ir jo šeima ir ne mažiau kaip 2 skirtingomis vaiko ir šeimos aplinkomis, atitinkamai pagal vaiko ir šeimos poreikius, tokiu būdu stiprinant šeimos paramos tinklą.*  *5 balai skiriami, kai projekte numatoma dirbti su vaiku ir jo šeima (apimant ir išplėstinę šeimą arba kitus šeimai artimus asmenis), ir ne daugiau nei viena kita vaiko ir šeimos aplinka – pvz., vaiko švietimo įstaiga, arba kita įstaiga, kurią lanko vaikas ir (ar) šeima ir pan.*  *0 balų skiriama, kai projekte numatoma dirbti tik su vaiku ir šeima.* | 15-0 |
| 6. | Paslaugų gavėjų, gavusių tėvystės įgūdžių formavimo paslaugą, skaičius | Projektuose privaloma tėvystės įgūdžių ugdymo paslauga, siekiant įgalinti tėvus tinkamai tenkinti vaiko raidos poreikius, užtikrinti sveiką vaiko vystymąsi, ugdymą ir auklėjimą. Aukštesnis balas skiriamas projektams, kurie tokią paslaugą suteiks didesniam skaičiui tėvų. Tėvystės įgūdžių ugdymas privalo vykti ir individualiai, dirbant su konkrečia tėvų situacija, ir grupėje, pvz., organizuojant pozityvios tėvystės mokymus/užsiėmimus, kurie atitinka grupėje dalyvaujančių tėvų poreikius, jų vaikų amžių. Tėvystės įgūdžių ugdymo paslauga turi būti aprašyta toje pačioje formoje, kurioje pateikiamas modelio aprašymas, pagal pridedamą formą (Gairių 2 priedas).  *Vertinimo skalė:*  *10 balų skiriama, kai tėvystės įgūdžių ugdymo paslauga bus suteikta ne mažiau nei 85 tėvams.*  *5 balai skiriami, kai tėvystės įgūdžių ugdymo paslauga bus suteikta ne mažiau nei 65 tėvams.*  *3 balai skiriami, kai tėvystės įgūdžių ugdymo paslauga bus suteikta ne mažiau nei 50 tėvų.*  *0 balų skiriama, kai tėvystės įgūdžių ugdymo paslaugą gaus mažiau nei 50 tėvų.* | 10-0 |